b'\n_START_ARTICLE_\nNicolae Itul\n_START_PARAGRAPH_\nNicolae Itul (n. 10 decembrie 1923, comuna S\xc4\x83la\xc8\x99ul de Sus - d. + decembrie 2009, C\xc4\x83lan), fost detinut politic, fondator al parohiei greco-catolice din C\xc4\x83lan, dup\xc4\x83 redob\xc3\xa2ndirea libert\xc4\x83\xc8\x9bii \xc3\xaen 1989.\n_START_SECTION_\nDate biografice\n_START_PARAGRAPH_\nS-a n\xc4\x83scut pe 10 decembrie 1923 la S\xc4\x83la\xc8\x99ul de Sus (jude\xc8\x9bul Hunedoara), ca fiu al lui Petre \xc8\x99i Ana Itul, \xc8\x9b\xc4\x83rani plugari. A f\xc4\x83cut liceul la Petro\xc8\x99ani \xc8\x99i Lugoj. \xc3\x8en timpul liceului se \xc3\xaencadreaz\xc4\x83 \xc3\xaen fr\xc4\x83\xc8\x9biile de cruce, cade prad\xc4\x83 apoi conflictului dintre Mi\xc8\x99carea Legionar\xc4\x83 \xc8\x99i generalul Antonescu, fiind \xc3\xaenchis \xc3\xaentre anii 1942 \xe2\x80\x93 1944. Pleac\xc4\x83 pe front, iar \xc3\xaencep\xc3\xa2nd cu 1945 \xc3\xae\xc8\x99i continu\xc4\x83 studiile, pentru ca ordinul din 15 mai 1948, prin care to\xc8\x9bi cei care au mai fost condamna\xc8\x9bi politic erau din nou urm\xc4\x83ri\xc8\x9bi, s\xc4\x83-l g\xc4\x83seasc\xc4\x83 fugar prin mun\xc8\x9bii Ha\xc8\x9begului. Mai are un frate, Petre, \xc8\x99i el de\xc8\x9binut politic, arestat \xc3\xaen 1952 de Securitatea Deva. A fost c\xc4\x83satorit cu Dorina Itul, profesoar\xc4\x83 \xc8\x99i artist\xc4\x83 plastic foarte apreciat\xc4\x83 in jude\xc8\x9bul Hunedoara, membr\xc4\x83 U.A.P. Nu au avut copii.\n_START_SECTION_\nDeten\xc8\x9bia\n_START_PARAGRAPH_\nArestat de regimul Antonescu \xc3\xaen iunie 1942 este condamnat la 5 ani \xc3\xaenchisoare petrecu\xc8\x9bi la Aiud \xc8\x99i Ploie\xc8\x99ti. Eliberat, dup\xc4\x83 o scurt\xc4\x83 perioad\xc4\x83 este din nou arestat si condamnat de aceast\xc4\x83 dat\xc4\x83 de regimul comunist. Va petrece 15 ani \xc3\xaen temni\xc8\x9bele comuniste Jilava, Pite\xc8\x99ti, Gherla, Aiud, lag\xc4\x83rele Periprava, Poarta Alb\xc4\x83 \xc8\x99i altele. Eliberat \xc3\xaen mai 1964, a tr\xc4\x83it restul vie\xc8\x9bii \xc3\xaen ora\xc8\x99ul C\xc4\x83lan. Este fondatorul parohiei greco-catolice din C\xc4\x83lan, dup\xc4\x83 redob\xc3\xa2ndirea libert\xc4\x83\xc8\x9bii \xc3\xaen 1989'